ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
8 ก.ย. 2559

สรุปภาวะตลาดภาคเช้า : มีแรงขายต่อ – SET ไหลลงต่อ ตาม Sentiment เชิงลบที่เข้ามาตั้งแต่ช่วงบ่ายวาน ซึ่งมีแรงขายทุบลงมาอย่างรวดเร็ว โดยเช้านี้ลงไปทำจุดต่ำที่ 1466 จุด ก่อนฟื้นตัวได้เล็กน้อย ด้านปัจจัยที่มีอิทธิพลต่อการเคลื่อนไหว ยังไม่มีให้เห็นนัก รอผลประชุม ECB คืนนี้ อย่างไรก็ตาม ตลาดคาดว่าจะมีเพียงแค่ขยายโครงการ QE ออกไปจากเดิมที่จะครบกำหนดมี.ค. ปีหน้า ทั้งนี้ SET ปิดตลาดที่ระดับ 1468.08 จุด -19.12 จุด หรือ -1.3% ด้วยมูลค่าซื้อขายปรับขึ้นมาที่ระดับ 3.9 หมื่นลบ. กลุ่มหลักปิดลบ แต่แปลกที่ไม่ได้มากนัก (การปรับลง SET มาจากกลุ่มอื่นๆ) โดยพลังงาน แบงก์ และ ICT ปิดลบ -0.9% (BANPU ขึ้น XA), -0.4% และ -1.0% ตามลำดับ ด้านตลาดภูมิภาคแกว่งแคบ โดยบวกลบคละเคล้า
กลยุทธ์ที่แนะนำ :  ช่วงบ่าย: แม้อาจได้เห็นการไถลลงไปต่อให้หวั่นใจในช่วงแรก ซึ่งมองไว้ที่ระดับ 1460-1465 จุด อย่างไรก็ตาม มองมีโอกาสฟื้นตัวได้ ด้วยสังเกตกลุ่มหลักอย่างพลังงาน แบงก์ และ ICT ไม่ได้ปรับลงมากตาม และหวังพระเอกขี่ม้าขาว จากกลุ่มพลังงานเข้ามากู้ตลาด ตามแรงหนุนของราคาน้ำมันดิบที่น่าจะขึ้นมาแถว 50 เหรียญ ดังนั้น อย่าเพิ่งใจเสีย รอจังหวะฟื้นตัวรอบหน้า เพื่อระบายของหรือขายปรับพอร์ต จะขายได้ราคาที่ดีกว่า ส่วนกรณีลงมากกว่าแนวรับที่คาด จะมีแนวรับถัดไปที่ 1456 จุด
 